open-index/open-wikipedia-markdown huggingface dataset:
ტარიელ ჩუბინიშვილი

**ტარიელ ჩუბინიშვილი** (დ. 14 ნოემბერი, 1920, თბილისი — გ. 1983) — ქართველი არქეოლოგი, ისტორიკოსი, მეცნიერი და პედაგოგი. კითხულობდა ლექციებს სამხატვრო აკადემიაში, სულხან-საბა ორბელიანის სახელმწიფო პედაგოგიურ ინსტიტუტში.

## ბიოგრაფია
ტარიელ ჩუბინიშვილი დაიბადა 1920 წლის 14 ნოემბერს იურისტ ნიკოლოზ ჩუბინიშვილის ოჯახში. მან მშობლები ადრე დაკარგა და ზრდიდა ბიძა, ალექსანდრე თაყაიშვილი, რომელიც იყო მსახიობი, რეჟისორი და ქართული მოზარდ-მაყურებელთა თეატრის ერთ-ერთი ფუძემდებელი. ტარიელ ჩუბინიშვილი გატაცებული იყო ჰუმანიტარული მეცნიერებით. 1939 წელს იგი შევიდა თბილისის სახელმწიფო უნივერსიტეტის ისტორიის ფაკულტეტზე, რომლის დამთავრების შემდეგ სწავლა განაგრძო ასპირანტურაში — არქეოლოგიის სპეციალობით. ამ პერიოდში იგი მუშაობდა სამთავროს სამაროვანის უძველესი ხანის ორმოსამრხებზე. 1953 წელს მან დაიცვა საკანდიდატო დისერტაცია, რომელიც 1957 წელს ცალკე მონოგრაფიად გამოიცა.

1953 წელს ტარიელ ჩუბინიშვილმა მუშაობა დაიწყო ივანე ჯავახიშვილის სახელობის  ისტორიის, არქეოლოგიისა და ეთნოგრაფიის ინსტიტუტში. იგი მონაწილეობდა  შიდა ქართლის, იმერეთის, წალკა-თრიალეთისა და სხვადასხვა ექსპედიციებში და მისი კვლევის ობიექტი ხდება ადრებრინჯაოს ხანის ძეგლები, მტკვარ-არაქსის კულტურა.

იკვლევდა ზემო ქართლისა და მესხეთ-ჯავახეთის სიძველეებს. ერთ-ერთი დაზვერვის დროს მან დააფიქსირა ამირანის გორა ახალციხეში და ამირანის გორა ახალქალაქში. ამ უკანასკნელზე მან ჩაატარა სადაზვერვო სამუშაოები, ხოლო ახალციხის ამირანის გორაზე დაიწყო სტაციონალური გათხრები, რითაც ფაქტობრივად საფუძველი ჩაუყარა ამ რეგიონის არქეოლოგიის მეცნიერულ შესწავლას. ძეგლის კვლევას მიეძღვნა 1963 წელს გამოსული მონოგრაფია „ამირანის გორა. მასალები მესხეთ-ჯავახეთის უძველესი ისტორიისათვის“.

1960-1970 წლებში მან დაიწყო ქვემო ქართლში არუხლოს ჯგუფის ძეგლების გათხრა და შესწავლა; ერთ-ერთმა პირველმა მოაწყო კომპლექსური ექსპედიცია და არქეოლოგიური ძეგლის მრავალმხრივი შესწავლის მიზნით ექსპედიციაში მოიწვია სხვადასხვა დარგის სპეციალისტები: პალეობიოლოგები, პალეობოტანიკოსები, ნიადაგმცოდნეები და გეოლოგები. 1971 წელს გამოვიდა მისი კიდევ ერთი მონოგრაფია „სამხრეთ კავკასიის უძველესი ისტორიისათვის (V-III ათასწლეულები)“, სადაც განხილულია კარდინალური საკითხები მტკვარ-არაქსის კულტურის წარმომავლობისა და გავრცელების შესახებ.

1972 წლიდან, სიცოცხლის ბოლომდე ტარიელ ჩუბინიშვილს არქეოლოგიური კვლევის ცენტრის ენეოლით-ადრე ბრინაჯოს ხანის განყოფილების გამგის თანამდებობა ეკავა.

## ლიტერატურა
* ფხაკაძე გ., ტარიელ ჩუბინიშვილი (1920-1983),  ჟურნალი „ძიებანი“, საქართველოს მეცნიერებათა აკადემიის არქეოლოგიური კვლევის ცენტრის ჟურნალი, № 6, თბ. 2000, გვ., 112-115

## რესურსები ინტერნეტში
*

კატეგორია:ქართველი არქეოლოგები
კატეგორია:ქართველი ისტორიკოსები
კატეგორია:თბილისის სახელმწიფო უნივერსიტეტის კურსდამთავრებულები
ტ
ALC-0159

**ALC-0159** წარმოადგენს პოლიეთილენ გლაიკოლ(პეგ)/ლიპიდის ნაზავს (ე.წ. პეგილერილებული ლიპიდი). უფრო ზუსტად ის წარმოადგენს გლოკოლურ-2-ჰიდროძმარმჟავის *N,N*-დიმაირისტილის ამიდს, რომელიც O-პეგილირებულია პეგ-ის ჟაჭვით, რომელიც 2 კილოდალტონამდე აღწევს (სადაც ყოველ *N,N*-დიმაირისტილ ჰიდროქსიაცეტამიდი შეესაბამება 45-46 ეთილენის ოქსიდის მოლეკულას). ფიზიკურად ის არაიონური ზედაპირულად აქტიური ნივთიერებაა. გამოიყენება Pfizer-BioNTech-ის SARS-CoV-2 ვაქცინაში.

## რესურსები ინტერნეტში
* Assessment report, Comirnaty, Common name: COVID-19 mRNA vaccine (nucleoside-modified); Procedure No. EMEA/H/C/005735/0000 - gives structural formula for the compound (p. 24)

## სქოლიო
კატეგორია:ლიპიდები
კატეგორია:კლინიკური გამოცდები
კატეგორია:Pfizer
კატეგორია:ბიოტექნოლოგია
მონტანეხოსი

**მონტანეხოსი** () — მუნიციპალიტეტი ესპანეთში, შედის ვალენსიის ავტონომიური გაერთიანების კასტელიონის პროვინციის ალტო-მიხარესის კომარკის შემადგენლობაში.  ფართობი — 37,8 კმ². მოსახლეობა — 564 კაცი (2020 წ.).

## იხილეთ აგრეთვე
* კასტელიონის მუნიციპალიტეტები

## რესურსები ინტერნეტში
* მონტანეხოსის მუნიციპალიტეტის ოფიციალური საიტი

## სქოლიო
კატეგორია:კასტელიონის მუნიციპალიტეტები
ანასტასია პუსტოვიტი

**ანასტასია პუსტოვიტი** (დ. 27 აგვისტო, 1994) — უკრაინელი კინოსა და თეატრის მსახიობი. დამთავრებული აქვს კიევის ნაციონალური ი. კარპენკო-კარის თეატრის, კინოსა და ტელევიზიის უნივერსიტეტი. გადაღებულია 11 ფილმსა და სერიალში.

## რესურსები ინტერნეტში
* kino-teatr.ru
* 
* Cineuropa

კატეგორია:დაბადებული 1994
კატეგორია:დაბადებული 27 აგვისტო
კატეგორია:უკრაინელი მსახიობები
სან-მატეო (კასტელიონი)

**სან-მატეო** (, ) — მუნიციპალიტეტი ესპანეთში, შედის ვალენსიის ავტონომიური გაერთიანების კასტელიონის პროვინციის ბახო-მაესტრასგოს კომარკის შემადგენლობაში.  ფართობი — 64,6 კმ². მოსახლეობა — 1952 კაცი (2020 წ.).

## იხილეთ აგრეთვე
* კასტელიონის მუნიციპალიტეტები

## სქოლიო
კატეგორია:კასტელიონის მუნიციპალიტეტები
მასხალათი

მინი|250პქ|მასხალათში გამოწყობილი სნაიპერი.
**მასხალათი** — კამუფლაჟის ტიპი, რომლის დანიშნულებაა ადამიანი ველურ გარემოში რთულად შესამჩნევი გახადოს მცენარეულობის, თოვლის ან ქვიშის იმიტირებით. როგორც წესი, მასხალათი შედგება ბადის ან ნაჭრის მოსასხამისგან, რომელიც გრძლად ჩამოშვებული სხვადასხვა ტიპის გრძივი ქსოვილითაა დაფარული, რათა მაქსიმალურად მიემსგავსოს ფოთლებსა და ტოტებს. ხანდახან მასხალათს უმატებენ ადგილობრივი ბუნების ნამდვილ ელემენტებს, როგორიცაა, მაგალითად, ფოთლებიანი წვრილი ტოტები.

სამხედროები, პოლიცია, მონადირეები და ხანდახან ბუნებაში მყოფი ფოტოგრაფებიც კი იყენებენ მასხალათს, რათა ველურ გარემოში მაქსიმალურად შეუმჩნევლები იყვნენ სამიზნისა თუ მტრისათვის. მასხალათი მის მტარებელს სამგაზნომილებიანი ბუნების ვიზუალს აძლევს, რითაც ის ტანსაცმლის უბრალო კამუფლაჟზე ბევრად ეფექტურია. თუ მასხალათი სწორადაა დამზადებული, ის ქარში ზუსტად ისევე იმოძრავებს, როგორც გარშემო ბუნებაში არსებული მცენარეულობა. ზოგიერთი მასხალათი მზადდება მსუბუქი და ადვილად განიავებადი მასალით, რაც ადამიანს საშუალებას აძლევს მის ქვემოთ შიდა პერანგი ჩაიცვას.

კარგად დამზადებული მასხალათი ძალიან ეფექტურია კამუფლირებისთვის. ბუნებაში კარგად შერწყმული მასხალათისა და მასში გამოწყობილი ჯარისკაცის ვიზუალურად შემჩნევა, ფაქტობრივად, შეუძლებელია ახლო მანძილზეც კი. თუმცა მასხალათი ადამიანს ვერ იცავს თერმული კამერების წინააღმდეგ. პირიქით, მძიმე მასხალათმა და მასში დაგროვილმა ზედმეტმა სითბომ შესაძლოა ჯარისკაცი უმასხალათო თანამებრძოლზე უფრო შესამჩნევიც კი გახადოს თერმული ხედვის მოწყობილობაში.

## ისტორია 
მასხალათის პირველი სამხედრო გამოყენება გვხვდება ბურების მეორე ომში, როცა კამუფლირების ეს მეთოდი შოტლანდიური მთიელთა პოლკის ლორდ ლოვატის მზვერავებმა გამოიყენეს, რომლებიც შემდეგ 1916 წელს ბრიტანული არმიის სნაიპერთა პირველი დანაყოფი გახდნენ. ლოვატის მზვერავების რიგებს თავდაპირველად მაღალმთიანი შოტლანდიის მონადირეებით აკომპლექტებდნენ. პირველ მსოფლიო ომთან შედარებით მასხალათი უფრო აქტიურად გამოიყენებოდა მეორე მსოფლიო ომში ყველა მებრძოლი მხარის მიერ. მასხალათით კამუფლირება მას შემდეგ აქტუალურ და გავრცელებულ შენიღბვის მეთოდად ჩამოყალიბდა.

## გალერეა

ფაილი:Lovat Scouts WW2 Ghillie Suit.jpg|ლოვატის მზვერავი სნაიპერები მასხალათებით მეორე მსოფლიო ომში.
ფაილი:Italian Army - 8th Alpini Regiment sniper team in the snow during exercise Abbey Road 2019.jpg|იტალიური სნაიპერთა რაზმი თოვლიანი გარემოს მასხალათებით.

## ლიტერატურა 
* Kevin Dockery: *Stalkers and Shooters: A History of Snipers*. Penguin, 2007.
* Martin Pegler: *Out of Nowhere: A History of the Military Sniper*. Osprey Publishing, 2004.

კატეგორია:სამხედრო კამუფლაჟი
კავკასიური ლეოპოლდია

**კავკასიური ლეოპოლდია** () — მრავალწლოვანი ბალახოვანი მცენარე სატაცურისებრთა ოჯახისა. აქვს მოკლე ცილინდრული, კაშკაშა ლურჯ-იისფერი ყვავილსაფარი, ლურჯი ყვავილსაფრის კბილები; უნაყოფო, მოკლე, თავაკისებურ მტევან ყვავილედებად შეკრებილი ყვავილები; მათი ყუნწები რკალივითაა ამოღუნული. სქელი, ხაზური ან ფართოხაზური, ოდნავ რკალივით მოხრილი ან ღეროზე მოკლე ფოთლები. 20-40 სმ სიმაღლის ღერო. ყვავის აპრილ-მაისში. გავრცელებულია კავკასიის ეკორეგიონსა და ჩრდილოეთ ერაყში. საქართველოში გვხვდება კახეთში, ქართლსა და თრიალეთში. იზრდება მთის ქვედა, შუა და ზედა სარტყლებში, ქვა-ღორღიან ეკოტოპებზე, მთის ველების ფორმაციებში, ნახევრად უდაბნოებში, არიდულ მეჩხერ ტყეებში. ზოგიერთი წყაროს მიხედვით ეკუთვნის ყაზახას (Muscari) გვარს.

## სქოლიო 
კატეგორია:სატაცურისებრნი
მრავალძალი (მრავალმნიშვნელოვანი)

ტერმინით **მრავალძალი** შეიძლება აღნიშნული იყოს:

* მრავალძალი — XI საუკუნის ხუროთმოძღვრების ძეგლი რაჭაში, ონის მუნიციპალიტეტში;
* მრავალძალი — სოფელი ონის მუნიციპალიტეტში.
ბარბარა პალვინი

**ბარბარა პალვინი** (დ. 8 ოქტომბერი, 1993) — უნგრელი მოდელი. 2019 წელს გახდა „Victoria's Secret“-ის მოდელი. მონაწილეობა აქვს მიღებული ორ ფილმში. 

## კარიერა
### სამოდელო
პალვინი დაიბადა და გაიზარდა ბუდაპეშტში, ის ხშირად მოგზაურობდა ქალაქგარეთ, ბებიისა და დიდი ბებიის სანახავად. როდესაც პალვინი 13 წლის იყო, დედამისთან ერთად ქუჩაში ყოფნის დროს შეამჩნია სამოდელო სკაუტმა.

## ფილმოგრაფია
## პირადი ცხოვრება
2018 წლიდან პალვინს, სასიყვარულო ურთიერთობა აქვს დილან სპროუსთან. ისინი ბრუკლინში ერთად ცხოვრობენ.

## რესურსები ინტერნეტში
* 
* [ბარბარა პალვინი Instagram(https://ka.wikipedia.org/wiki/Instagram)-ზე]

## სქოლიო
კატეგორია:დაბადებული 8 ოქტომბერი
კატეგორია:დაბადებული 1993
კატეგორია:უნგრელი მოდელები
კატეგორია:ცოცხალი ადამიანები
კატეგორია:ბუდაპეშტში დაბადებულები
სომხური ყაზახა

**სომხური ყაზახა** () — მრავალწლოვანი ბალახოვანი მცენარე სატაცურისებრთა ოჯახისა. არ აქვს გამობერილი ყვავილსაფარი, იგი ფორმით კვერცხისებურ-ქოთნისებურია, მუქი ლურჯ-იისფერი, ლურჯი, ცისფერი, იშვიათად – თეთრი. მტევანი მოგრძო-ოვალურია, 4 სმ-მდე სიგრძის. ფოთლები — 2–4, ვიწრო-ხაზური, წვეტიანი, ძირისკენ შევიწროებული. ყვავის და ნაყოფმსხმოიარობს მაის-ივნისში. გავრცელებულია მთელ კავკასიაში, სამხრეთ ევროპასა და ახლო აღმოსავლეთში. საქართველოში გვხვდება ყველა რეგიონში. იზრდება მთის ქვედა სარტყლიდან სუბალპურ სარტყლამდე — კლდოვან-ღორღიან ეკოტოპებზე, კირქვებზე, ტყის პირას, ბუჩქნარში. იყენებენ როგორც დეკორატიულ მცენარეს.

## სქოლიო 
კატეგორია:ყაზახა
ყაზახა

**ყაზახა** () — მცენარეთა გვარი სატაცურისებრთა ოჯახისა. ცნობილია 60-მდე (ზოგი წყაროთი 30-მდე) სახეობა. გავრცელებული არიან ევროპაში, დასავლეთ აზიაში, ჩრდილოეთ აფრიკაში. მრავალწლოვანი ბოლქვებიანი მცენარეებია, სიმაღლეში 25 სმ-მდე. აქვთ ხაზური, ფესვთანური ფოთლები. ყვავილები მილისებრი ყვავილსაფარითაა, შეკრებილია კეწერულ მტევნად ისრისებურ ყვავილის ყუნწზე. აყვავება იციან სიცოცხლის მე-3 წელს, ყვავიან მაის-ივნისში. დეკორატიული მცენარეების სახით მოშენებულია 30-მდე (სხვა წყაროებით 10-მდე) სახეობა და ჯიში. მათ შორის აღსანიშნავია: სომხური ყაზახა (*M. armeniacum*), ღია ლურჯი თეთრკბილებიანი ყვავილებით, ყურძნისმტევნისებრი ყაზახა (*M. botryoides*), წვრილი ლურჯ-იისფერი ყვავილებით (არსებობს ბაღის ფორმები თეთრი და ვარდისფერი ყვავილებით), მტევანა ყაზახა (*M. racemosum*), მუქი იისფერი ყვავილებით. იყენებენ მიქსბორდერების, ქვებით აწყობილი ხელოვნური ბორცვების გაფორმებისათვის. ამრავლებენ ბოლქვით, იშვიათად თესლით.

## სქოლიო 
*
ვალ-დე-გალიინერა

**ვალ-დე-გალიინერა** (, ) — მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის მარინა-ალტის კომარკის შემადგენლობაში.  ფართობი — 53,6 კმ². მოსახლეობა — 527 კაცი (2020 წ.).

## იხილეთ აგრეთვე
* ალიკანტეს მუნიციპალიტეტები

## რესურსები ინტერნეტში
* ვალ-დე-გალიინერის მუნიციპალიტეტის ოფიციალური საიტი

## სქოლიო
კატეგორია:ალიკანტეს მუნიციპალიტეტები
რომი სტრეიდი

**რომი სტრეიდი** (დ. 19 ივლისი, 1995) — ნიდერლანდელი მოდელი. არის „Victoria's Secret“-ის მოდელი. მისი სამოდელო კარიერა 15 წლის ასაკში დაიწყო. ჰყავს ერთი შვილი. ქალიშვილი მინტ ვან ლეუვენი რომელიც 2020 წლის 2 დეკემბერს დაიბადა. 

## რესურსები ინტერნეტში
* 
* [რომი სტრეიდი Instagram(https://ka.wikipedia.org/wiki/Instagram)-ზე]

## სქოლიო
კატეგორია:დაბადებული 19 ივლისი
კატეგორია:დაბადებული 1995
კატეგორია:ნიდერლანდელი მოდელები
კატეგორია:ცოცხალი ადამიანები
ვილიორესი

**ვილიორესი** () — მუნიციპალიტეტი ესპანეთში, შედის ვალენსიის ავტონომიური გაერთიანების კასტელიონის პროვინციის ლოს-პუერტოსის კომარკის შემადგენლობაში.  ფართობი — 5,3 კმ². მოსახლეობა — 42 კაცი (2020 წ.).

## იხილეთ აგრეთვე
* კასტელიონის მუნიციპალიტეტები

## რესურსები ინტერნეტში
* ვილიორესის მუნიციპალიტეტის ოფიციალური საიტი 

## სქოლიო
კატეგორია:კასტელიონის მუნიციპალიტეტები
მაკარ ტიხომიროვი

**მაკარ ტიხომიროვი** (დ. 6 იანვარი, 1997) — უკრაინელი მსახიობი. დამთავრებული აქვს კიევის ნაციონალური ი. კარპენკო-კარის თეატრის, კინოსა და ტელევიზიის უნივერსიტეტი. გადაღებულია 14 ფილმსა და სერიალში.

## რესურსები ინტერნეტში
* 

კატეგორია:დაბადებული 1997
კატეგორია:დაბადებული 6 იანვარი
კატეგორია:უკრაინელი მსახიობები
მსხვილი ძაღლნიორა

**მსხვილი ძაღლნიორა** () — მრავალწლოვანი ბალახოვანი მცენარე სატაცურისებრთა ოჯახისა. აქვს ფართოლანცეტა-ხაზური ფოთლები. მოგრძო ხაზური მოყვანილობის, პატარა წვეტით დაბოლოებული, თეთრი და მურაძარღვებიანი ყვავილსაფრის ფოთლები. მრავალყვავილიანი მეჩხერი ყვავილედი, რომელიც ცილინდრულ მტევანს წარმოადგენს. ლანცეტა თანაყვავილები. ყვავის და ნაყოფმსხმოიარობს ივნის-ივლისში. კავკასიის ეკორეგიონის ენდემია. საქართველოში გვხვდება აფხაზეთში, შიდა და ქვემო ქართლში, კახეთში; აგრეთვე ცნობილია ჩრდილოეთ კავკასიის დასავლეთ და ცენტრალურ ნაწილში. იზრდება მთის ქვედა და შუა სარტყელში — დაჩრდილულ ადგილებში, ფოთლოვან ტყეში.

## სქოლიო 
კატეგორია:ძაღლნიორა
ნავაშინის ძაღლნიორა

**ნავაშინის ძაღლნიორა** () — მრავალწლოვანი ბალახოვანი მცენარე სატაცურისებრთა ოჯახისა. აქვს 25 სმ-მდე სიმაღლის ღერო. 3–15-ყვავილიანი ყვავილედი, რომელიც მრავალყვავილიან ფარისებურ მტევანს წარმოადგენს, ლანცეტა თანაყვავილები. მოგრძოხაზური მოყვანილობის, თეთრი ყვავილსაფრის ფოთლები, გარედან მუქი მწვანე ზოლით; ვიწროხაზური ფოთლები (3–4 ცალი). ყვავის და ნაყოფმსხმოიარობს აპრილ-ივნისში. გავრცელებულია თითქმის მთელ კავკასიაში, მცირე აზიასა და ჩრდილოეთ ირანში, არის ყირიმშიც. საქართველოში გვხვდება შიდა და ქვემო ქართლში, სამცხე-ჯავახეთში. იზრდება მთის ქვედა და შუა სარტყლებში, ქვიან ადგილებში, ველებზე, ნახევრად უდაბნოში.

## სქოლიო 
კატეგორია:ძაღლნიორა
ლევან თევზაია

**ლევან თევზაია** (დ. 15 მარტი, 1973, სოხუმი, აფხაზეთის ასსრ, საქართველოს სსრ) — ქართველი ეკონომისტი, პოლიტიკოსი, ფინანსისტი. 2021-2024 წლებში აფხაზეთის ავტონომიური რესპუბლიკის ფინანსთა და დარგობრივი ეკონომიკის მინისტრი. 2025 წლის 16 ივლისიდან აფხაზეთის ავტონომიური რესპუბლიკის ფინანსთა და დარგობრივი ეკონომიკის მინისტრის პირველი მოადგილე.

## ბიოგრაფია 
დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ეკონომიკის ფაკულტეტი. 1998 წელს გაიარა გაეროს სურსათისა და სოფლის მეურნეობის ორგანიზაციის (FAO) სასწავლო კურსი, 2007 წელს ლუქსემბურგის საფინანსო ტექნოლოგიების სააგენტოს (ATTF) სასწავლო კურსი, ხოლო 2019 წელს სსიპ თავდაცვის ინსტიტუციური აღმშენებლობის სკოლისა და ნიდერლანდების სამეფოს კლინგენდაელის საერთაშორისო ურთიერთობების ინსტიტუტის სასწავლო კურსი.

1996 წლის 2 თებერვლიდან 1998 წლის 9 ნოემბრამდე მუშაობდა აფხაზეთის ეკონომიკის სამინისტროში. 1998 წლის 10 ნოემბრიდან 2008 წლის 13 მაისამდე საქართველოს ეროვნული ბანკის სისტემაში იკავებდა სხვადასხვა თანამდებობას. 2008-2009 წლებში მუშაობდა სს „აზერბაიჯანის საერთაშორისო ბანკი-საქართველო“-ში. 2009-2011 წლებში იყო აფხაზეთის ავტონომიური რესპუბლიკის მთავრობის თავმჯდომარის მრჩეველი. 2009-2014 წლებში ჟენევის საერთაშორისო მოლაპარაკებათა ფორმატში „ინციდენტების პრევენციისა და მათზე რეაგირების მექანიზმების (IPRM) ფარგლებში“ გამართულ შეხვედრებში საქართველოს დელეგაციის წევრი. 2011-2014 წლებში „ჩართულობის სტრატეგიის სამოქმედო გეგმის განხორციელების მიზნით“, საქართველოს სამთავრობო კომისის წევრი. 2011-2014 წლებში მუშაობდა აფხაზეთის ეკონომიკის სამინისტროში, მინისტრის პირველ მოადგილედ. 2014 წელს მუშაობდა აფხაზეთის ფინანსთა და ეკონომიკის სამინისტროში, მინისტრის მოადგილედ, სს „აზერბაიჯანის საერთაშორისო ბანკი - საქართველო“-ში, რისკების მართვის სამსახურის უფროსად. 2014-2016 წლებში იყო თბილისის მუნიციპალიტეტის მთავრობის წევრი - საფინანსო საქალაქო სამსახურის უფროსი; 2016 წლის 1 ივლისიდან 2017 წლის 30 ნოემბრამდე მუშაობდა ა(ა)იპ თბილისის საბავშვო ბაგა-ბაღების მართვის სააგენტოში, საფინანსო-ეკონომიკური სამსახურის უფროსად. 2018 წლის იანვრიდან 2019 წლამდე იყო აფხაზეთის ავტონომიური რესპუბლიკის ფინანსთა და ეკონომიკის მინისტრის მოადგილე, ხოლო იმავე წლის მაისიდან 2020 წლის დეკემბრამდე ფინანსთა და დარგობრივი ეკონომიკის მინისტრის მინისტრის პირველი მოადგილე. 2020 წლის 29 დეკემბრიდან-2021 წლის 16 აგვისტომდე იყო აფხაზეთის ავტონომიური რესპუბლიკის აფხაზეთის ავტონომიური რესპუბლიკიდან იძულებით გადაადგილებულ პირთა-დევნილთა მინისტრი. 2021 წლის 16 აგვისტოს აფხაზეთის მთავრობაში განხორციელებული ცვლილებების შემდეგ დაინიშნა აფხაზეთის ავტონომიური რესპუბლიკის ფინანსთა და დარგობრივი ეკონომიკის მინისტრად. 2024 წლის 18 ნოემბერს პირადი განცხადების საფუძველზე დატოვა თანამდებობა. 2025 წლის 16 ივლისს დაინიშნა აფხაზეთის ავტონომიური რესპუბლიკის ფინანსთა და დარგობრივი ეკონომიკის მინისტრის პირველ მოადგილედ.

## რესურსები ინტერნეტში
*ლევან თევზაიას ბიოგრაფია 
*

## სქოლიო
კატეგორია:ქართველი ეკონომისტები
კატეგორია:ქართველი ფინანსისტები
კატეგორია:ქართველი პოლიტიკოსები
კატეგორია:აფხაზეთის ავტონომიური რესპუბლიკის მთავრობის წევრები
კატეგორია:დაბადებული 15 მარტი
კატეგორია:დაბადებული 1973
ნატალია დენისენკო

**ნატალია დენისენკო** (დ. 17 დეკემბერი, 1989, ჩერნიგოვი) — უკრაიენლი თეატრისა და კინოსა მსახიობი, რეჟისორი და ტელეწამყვანი. განსაკუთრებული პოპულარობა მოიპოვა სერიალ „მეტრეველის კლანში“ ნათამაშები „ზოია მოვჩანის“ როლითა და სერიალ „Кріпосна“-ში შესრულებული „ლარისას“ როლით. დამთავრებული აქვს კიევის ნაციონალური ი. კარპენკო-კარის თეატრის, კინოსა და ტელევიზიის უნივერსიტეტი.

## რესურსები ინტერნეტში
* 

კატეგორია:დაბადებული 17 დეკემბერი
კატეგორია:დაბადებული 1989
კატეგორია:უკრაინელი მსახიობები
კატეგორია:ცოცხალი ადამიანები
დეივიდ კოენი

დევიდ ს. კოენი (დაი. 11 ივნისი, 1963, ბოსტონი) - ამერიკელი იურისტი, რომელიც ცენტრალური სადაზვერვო სააგენტოს (CIA) დირექტორის მოვალეობას ასრულებდა 2021 წლის 20 იანვრიდან 2021 წლის 19 მარტამდე. იგი ასევე მუშაობდა ცენტრალური სადაზვერვო სააგენტოს დირექტორის მოადგილედ 2015 წლის 9 თებერვლიდან - 2017 წლის 20 იანვრამდე. კოენი მუშაობდა აშშ-ს სახაზინო დეპარტამენტშიც. ასევე ეწეოდა საადვოკატო მომსახურებას კერძო სექტორში. სახაზინო სამსახურში, სხვა თანამდებობებთან ერთად, იგი მუშაობდა ტერორიზმისა და ფინანსური დაზვერვის საკითხებში მდივნის მოადგილედ, სადაც მან მოიპოვა მეტსახელი "სანქციების გურუ".
კატეგორია:ცოცხალი ადამიანები
დიდი სვინტრი

**დიდი სვინტრი** () — მრავალწლოვანი ბალახოვანი მცენარე სატაცურისებრთა ოჯახისა. აქვს მორიგეობით განლაგებული ფოთლები, ფართო და ოვალური, ქვემოდან — ლეგა, შიშველი, ზოგჯერ ქვემო მხრიდან ძარღვების გაყოლებაზე ბეწვით მოფენილი, მოკლეყუნწიანი. თითო ან ორ-ორი, მოკლეყუნწიანი ყვავილები. თეთრი გვირგვინი. ყვავის და ნაყოფმსხმოიარობს მაის-ივნისში. გავრცელებულია კავკასიის ეკორეგიონში, ენდემური მცენარეა. გვხვდება  მთელ საქართველოში. იზრდება მთის ქვედა, შუა და ზედა სარტყლებში — ფოთლოვან, მუქწიწვიან ტყეებში, ბუჩქნარში.

## სქოლიო 
კატეგორია:სვინტრი
უილიამ ჯოზეფ ბარნსი

**უილიამ ჯოზეფ ბერნსი** (დაი. 4 აპრილი, 1956) - ამერიკელი დიპლომატი და ელჩი. დაინიშნა ცენტრალური სადაზვერვო სააგენტოს დირექტორად 2021 წლის 19 მარტიდან. 2011 წლიდან 2014 წლამდე ის იყო შეერთებული შტატების სახელმწიფო მდივნის მოადგილე. მან აშშ–ს საგარეო სამსახური დატოვა 33–წლიანი დიპლომატიური კარიერის შემდეგ. 2014-2021 წლებში, იგი მუშაობდა კარნეგის საერთაშორისო ფონდი მშიდობისთვის - პრეზიდენტად.

ბერნსი მუშაობდა შეერთებული შტატების ელჩად იორდანიაში 1998 წლიდან 2001 წლამდე, სახელმწიფო მდივნის თანაშემწედ ახლო აღმოსავლეთის საკითხებში  - 2001 წლიდან 2005 წლამდე, აშშ-ს ელჩად რუსეთის ფედერაციაში - 2005 წლიდან 2008 წლამდე და სახელმწიფო მდივნის მოადგილედ პოლიტიკურ საქმეთა საკითხებში 2008 წლიდან 2011 წლამდე.

2021 წლის იანვარში, პრეზიდენტმა ჯო ბაიდენმა, ბერნსი ცენტრალური სადაზვერვო სააგენტოს დირექტორად დაასახელა. იგი ერთხმად აირჩიეს 2021 წლის 18 მარტს, დირექტორის ფიცი ოფიციალურად დადო 2021 წლის 19 მარტს, ხოლო საზეიმოდ 2021 წლის 23 მარტს დაიფიცა ვიცე-პრეზიდენტ კამალა ჰარისთან.

კატეგორია:ამერიკელი დიპლომატები
კატეგორია:ცენტრალური სადაზვერვო სააგენტოს დირექტორები
კატეგორია:ცოცხალი ადამიანები
პლანესი (ესპანეთი)

**პლანესი** () — მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის კომტატის კომარკის შემადგენლობაში.  ფართობი — 38,9 კმ². მოსახლეობა — 682 კაცი (2020 წ.).

## იხილეთ აგრეთვე
* ალიკანტეს მუნიციპალიტეტები

## რესურსები ინტერნეტში
* პლანესის მუნიციპალიტეტის ოფიციალური საიტი

## სქოლიო
კატეგორია:ალიკანტეს მუნიციპალიტეტები
ზირაათ ბანკი

**ზირაათ ბანკი** — სახელმწიფო საკუთრებაში არსებული ბანკი, დაარსდა 1863 წელს თურქეთში. Ziraat ბანკი სიდიდით მეორე თურქული ბანკია, Garanti ბანკის შემდგომ. ჟურნალ „The Banker“-ის მიერ გამოქვეყნებული „საუკეთესო 1000 მსოფლიო ბანკის 2004 წლის შესახებ“ მოხსენების თანახმად აღნიშნული ბანკი 115-ე ადგილზეა. ბოლო რეიტინგით ის 141-ე ადგილზე იყო, თუმცა 26 საფეხურით წინ აიწია. Ziraat ბანკი არის თურქეთის ერთ-ერთი უმსხვილესი და უძველესი ბანკი, მისი კაპიტალის 100 % თურქეთის რესპუბლიკის სახელმწიფო საკუთრებაა.

## ისტორია
XIX საუკუნის პირველი ნახევრის განმავლობაში, ვაჭრობისა და ფინანსების დასავლური მოდელების მიღებით, უცხოურმა ბანკებმა ეტაპობრივად დაიწყეს საქმიანობა ოსმალეთის იმპერიაში. იმ პერიოდში არ იყო საკმარისი კაპიტალი ეროვნული საბანკო სისტემის შესაქმნელად და ვერავინ ახსენებდა ეროვნული ბანკების არსებობას, როგორც კაპიტალის წყაროს. ეს მდგომარეობა უფრო საზიანო იყო ფერმერებისათვის, რადგან ისინი მოსახლეობის უმეტეს ნაწილს შეადგენდნენ და რადგან მათ არ გააჩნდათ რაიმე ინსტიტუციური ფინანსური სტრუქტურა, რისთვისაც უნდა მიმართულიყვნენ, მათ თანხის აღებისას მაღალი პროცენტები ერიცხებოდათ. სწორედ ასეთ პირობებში, ოსმალეთის იმპერიის, ამჟამად სერბეთის  ნიშის პროვინციის გუბერნატორმა მიდჰათ ფაშამ, რომელიც მოღვაწეობდა 1822–1884 წლებში, ამ სირთულეების გადასალახად პირველი ნაბიჯების გადადგმა დაიწყო 1863 წელს და მიაღწია „სამშობლოს ფონდების“ რეორგანიზაციას, რომელიც დამტკიცდა 1867 წელს. ეს იყო სოფლის მეურნეობის ფინანსური კუთხით სახელმწიფოს მიერ დაარსებული პირველი ინსტიტუტი, რომელიც ფუნქციონირებდა სახელმწიფო გრანტით. 

მინი|მეჰმედ საბით საროღლუ, ზირაათ ბანკის აღმასრულებელი დირექტორი თურქეთის რესპუბლიკის ადრეულ პერიოდში

1888 წელს სამშობლოს ფონდებს დაერქვა Ziraat ბანკი ანუ სოფლის მეურნეობის ბანკი, სწორედ ამ პერიოდიდან ბანკის სათავო ოფისმა ფუნქციონირება დაიწყო სტამბოლში. 1930-იანი წლებიდან Ziraat ბანკმა მნიშვნელოვანი როლი ითამაშა თურქეთში სოფლის მეურნეობის სექტორში პროექტების დაფინანსების კუთხით . 

1923 წლის ბოლოს თურქეთის დამოუკიდებლობის ომის დასრულების შემდეგ, Ziraat ბანკი კიდევ ერთხელ გახდა გაერთიანებული პირი.
1993 წელს დაარსდა აგრეთვე Ziraat ბანკი მოსკოვში, აგრეთვე ყაზახეთშიც. 2001 წელს Ziraat ბანკს მთლიანად შეუერთდა Emlak ბანკი .

## ლიტერატურა
* 

## რესურსები ინტერნეტში
* ოფიციალური საიტი

## სქოლიო
კატეგორია:თურქეთის ბანკები
კატეგორია:თურქული ბრენდები
ადემუსი

**ადემუსი** (, ) — მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის რინკონ-დე-ადემუსის კომარკის შემადგენლობაში.  ფართობი — 100,42 კმ². მოსახლეობა — 1037 კაცი (2020 წ.).

## იხილეთ აგრეთვე
* ვალენსიის მუნიციპალიტეტები

## რესურსები ინტერნეტში
* ადემუსის მუნიციპალიტეტის ოფიციალური საიტი

## სქოლიო
კატეგორია:ვალენსიის მუნიციპალიტეტები
ტოგა (კასტელიონი)

**ტოგა** () — მუნიციპალიტეტი ესპანეთში, შედის ვალენსიის ავტონომიური გაერთიანების კასტელიონის პროვინციის ალტო-მიხარესის კომარკის შემადგენლობაში.  ფართობი — 13,52 კმ². მოსახლეობა — 96 კაცი (2020 წ.).

## იხილეთ აგრეთვე
* კასტელიონის მუნიციპალიტეტები

## რესურსები ინტერნეტში
* ტოგის მუნიციპალიტეტის ოფიციალური საიტი 

## სქოლიო
კატეგორია:კასტელიონის მუნიციპალიტეტები
მუფიდე ილჰანი

**მუფიდე ილჰანი** (დ.11 თებერვალი, 1911, სტამბოლი, ოსმალეთის იმპერია  - 2 თებერვალი, 1996, ბოდრუმი, თურქეთი) — თურქი პოლიტიკოსი, პედაგოგი. ქალაქ მერსინის მერი, 1950-იან წლებში. ის იყო პირველი ქალი მერი, თურქეთში.

=ბიოგრაფია==
მუფიდე ილჰანი დაიბადა 1911 წლის 11 თებერვალს ქალაქ სტამბოლში. მამამისი იყო მუსტაფა ნაზიფი, არმიის ოფიცერი, ხოლო დედა ემინე, დიასახლისი. იგი მხოლოდ ოთხი წლის იყო, როდესაც მისი მამა ნაფიზი გარდაიცვალა დარდანელის ოპერაციის, გალიპოლის ბრძოლის დროს პირველ მსოფლიო ომში. პირველი მსოფლიო ომის შემდეგ მუფიდზე გაგზავნეს ანკარაში, სადაც დაასრულა დაწყებითი განათლება. 

სტამბოლის განთავისუფლების შემდეგ იგი სტამბოლში გადავიდა საცხოვრებლად და საშუალო განათლება დაასრულა კანდილის ქალთა საშუალო სკოლაში. 1928 წელს დაამთავრა მასწავლებელთა კოლეჯი. კოლეჯის დასრულების შემდეგ მან სტამბოლში მასწავლებლად დაიწყო მუშაობა.

მუფიდე ილხანმა იქორწინა ექიმ ფარუკ ილჰანზე. ქორწინებაში მათ შვიდი შვილი ჰყავდათ. წყვილი ხშირად მოგზაურობდა თურქეთის ქალაქებში. 1937 წელს მუფიდე და ფარუქ ილხანი ბერლინიდან დაბრუნდნენ თურქეთში, მაგრამ შემდეგ კვლავ დატოვეს ქვეყანა, რადგან ფარუქ ილხანს მოუვიდა მოწვევა ქაბულის სამედიცინო უნივერსიტეტიდან, სადაც ის წლების განმავლობაში ასწავლიდა. წყვილი მოგზაურობდა მთელს ერაყში, 1945 წელს წყვილს სურდა თურქეთში დაბრუნება, მაგრამ რადგან ომმა შეუძლებელი გახადა საზღვაო მოგზაურობა, ისინი დაბრუნდნენ ირანში ტრანსპორტით. 1946 წელს თურქეთში დაბრუნების შემდეგ, წყვილი აქტიურად ჩაერთო პოლიტიკურ ცხოვრებაში .

1950 წელს თურქეთის სახალხო დემოკრატიულმა პარტიამ გაიმარჯვა საყოველთაო არჩევნებში, რითაც დასრულდა თურქეთის სახალხო რესპუბლიკური პარტიის 27-წლიანი მმართველობა. სწორედ ამ გამარჯვების შედეგად ქალაქ მერსინის მერი გახდა მუფიდე ილჰანი, პირველი ქალი მერი თურქეთის ისტორიაში.

1951 წელს მუფიდე ილჰანი გადადგა მერის თანამდებობიდან და დატოვა პარტია.

1968-1981 წლებში მუფიდე ილჰანი ასწავლიდა გერმანიაში თურქ ემიგრანტებს. იგი ასევე მუშაობდა არაერთ საქველმოქმედო ორგანიზაციებში და დახმარებას უწევდა საავადმყოფოებსა და მერსინის მოხუცთა თავშესაფარს.

## სქოლიო
კატეგორია:დაბადებული 11 თებერვალი
კატეგორია:დაბადებული 1911
კატეგორია:გარდაცვლილი 2 თებერვალი
კატეგორია:გარდაცვლილი 1996
კატეგორია:თურქი ქალი პოლიტიკოსები
კატეგორია:სტამბოლში დაბადებულები
დენიზ ტეკინი

**დენიზ ტეკინი** (დ. 1997, 7 ივნისი, იზმირი, თურქეთი) — თურქი მომღერალი და სიმღერების ავტორი.

## ბიოგრაფია
დენიზ ტეკინი იზმირში დაიბადა, სახელმწიფო მოხელის ოჯახში და ბავშვობის წლები გაატარა იზმირის ისტორიულ უბანში კონაკში. მისი მშობლები სტომატოლოგიას სწავლობდნენ და სწორედ ამიტომ დენიზმა დრო სხვადასხვა პროვინციებში გაატარა. იგი ჯერ ოჯახთან ერთად მარდინში ცხოვროდა, სადაც დაამთავრა დაწყებითი სკოლა. ამის შემდეგ კი ის სწავლობდა საშუალო სკოლაში ქალაქ გაზიანთეფში. მუსიკისადმი ინტერესი ადრეული წლებიდან დაიწყო, ჯერ ფორტეპიანოთი და ფლეიტით მამის წახალისებით, მაშინ ის ჯერ კიდევ რვა წლის იყო. დენიზ ტეკინი 16 წლის ასაკში თურქეთის, პატარა კაფეებში ცოცხლად მღეროდა. გაზიანთეფში ყოფნისას, მან ატვირთა თავისი ნამუშევრები მუსიკალურ პლატფორმებზე, მათ შორის SoundCloud-ზე  და მიიპყრო საზოგადოების ყურადღება . ამ პერიოდში მის სიმღერებს Youtube-ზე დაახლოებით 7 მილიონი ადამიანი უსმენდა . გარკვეული პერიოდის შემდგომ მან თავისი მსმენელისთვის კონცერტები გამართა თურქეთის დიდ ქალაქებში, როგორიცაა: სტამბოლი, ანკარა, იზმირი და ანტალია . 2015 წელს თურქმა მომღერალმა ქალბენმა ერთ-ერთ ინტერვიუში ყურადღება გაამახვილა დენიზ ტეკინის ხმაზე . 

გაზიანთეფის დატოვების შემდგომ მან სწავლა განაგრძო სტამბოლში ბოგაზიჩის უნივერსიტეტში, დასავლური ენებისა და ლიტერატურის ფაკულტეტზე. 

2017 წელს, ცხრამეტი წლის ასაკში, მან გამოუშვა თავისი პირველი სტუდიური ალბომი „Kozakuluçka“, რომელშიც შევიდა ცხრა სიმღერა. ამ ალბომში დენიზ ტეკინმა შეიტანა ისეთი სიმღერები, როგორიცაა აჰმეტ კაიას და იუსუფ ჰაიალოღლუს „ბენი ვური“ . მოგვიანებით მან შეასრულა არაერთი სიმღერა ჯან ოზანთან ერთად . მან ასევე გადაიღო კლიპი სტამბოლში სიმღერისთვის „Bende Bir Problem Var“. 2019 წელს მან მონაწილეობა მიიღო შანიშერის და 19 სხვა რეპერების საპროტესტო რეპ ჟანრში „Sesamam“ .

## სქოლიო
კატეგორია:დაბადებული 1997
კატეგორია:დაბადებული 7 ივნისი
კატეგორია:თურქი ქალი მუსიკოსები
კატეგორია:ცოცხალი ადამიანები
ცა ბერლინის თავზე

**„ცა ბერლინის თავზე“** () — ვიმ ვენდერსის 1987 წლის რომანტიკული ფანტასტიკა. 

ფილმი საფრანგეთისა და გერმანიის თანაწარმოებას წარმოადგენს. სცენარის იდეა ვიმ ვენდერსსა და პეტერ ჰანდკეს ეკუთვნით. მათთან ერთად სცენარის შექმნაზე რიჩარდ რეიტინგერმა იმუშავა. მთავარ როლებს ასრულებენ ბრუნო განცი, ოტო სანდერი, სოლვეი დომარტინი, კურტ ბუა და პიტერ ფოლკი. 

„ცა ბერლინის თავზე“ მოკვდავთათვის უხილავი უკვდავი ანგელოზების შესახებ მოგვითხრობს. ისინი კედლით შემოსაზღვრულ დასავლეთ ბერლინში მცხოვრებ ადამიანებს აკვირდებიან, მათ ფიქრებს ისმენენ და ცდილობენ, ანუგეშონ უიმედონი. მიუხედავად იმისა, რომ ქალაქი მჭიდროდაა დასახლებული, ადამიანთა უმრავლესობა მარტოსული და იზოლირებულია. ერთ-ერთ ანგელოზს, რომლის როლშიც ბრუნო განცი გვევლინება, ადამიანად გახდომის სურვილი ამოძრავებს. მას შემდეგ, რაც ცირკის საჰაერო აკრობატო შეუყვარდება, იგი საბოლოოდ გადაწყვეტს, უარი თქვას უკვდავებაზე და გახდეს მოკვდავი, რათა ადამიანური ხორციელი ყოფის სიამოვნება შეიცნოს. 

„ცა ბერლინის თავზე“, როგორც ფერადად, ასევე შავ-თეთრადაა გადაღებული. ეს უკანასკნელი ანგელოზთა თვალით დანახულ სამყაროს ასახავს. 

ფილმისთვის ვენდერსმა კანის კინოფესტივალსა და ევროპის კინემატოგრაფიულ დაჯილდოებაზე საუკეთესო რეჟისორის ჯილდოები მოიპოვა. ფილმმა, როგორც კრიტიკული, ასევე ფინანსური წარმატება დაიმსახურა. აკადემიკოსების ინტერპრეტაციით, ფილმმა კინემატოგრაფიის, ბიბლიოთეკების, ცირკისა და გერმანიის ერთიანობის მნიშვნელობა ასახა. 1990 წელს არაერთა კრიტიკოსმა „ცა ბერლინის თავზე“ 1980-იანი წლების ერთ-ერთ საუკეთესო ფილმად დაასახელა. 

1993 წელს გამოვიდა ფილმის გაგრძელება „შორს, ასე ახლოს!“, ხოლო 1998 წელს გამოვიდა მისი ამერიკული რიმეიკი „ანგელოზების ქალაქი“.

## რესურსები ინტერნეტში
* 
* 
* 
**Wings of Desire: Watch the Skies* 

## სქოლიო
კატეგორია:1987 წლის ფილმები
კატეგორია:ვიმ ვენდერსის ფილმები
კატეგორია:ინგლისურენოვანი ფილმები
კატეგორია:ფრანგულენოვანი ფილმები
კატეგორია:ფრანგული ფილმები
კატეგორია:გერმანული ფილმები
დემეთ ევგარი

**დემეთ ევგარი** (დ. 18 მაისი, 1980, მანისა, თურქეთი) — თურქი მსახიობი, რომელიც ცნობილია მხატვრული ფილმებისა და სერიალების როლებით. დემეთ ევგარი სამსახიობი კარიერას ეწევა თეატრშიც. მან დააფუძნა ისეთი თეატრალური ინსტიტუტები, როგორიცაა „პანგარი„, „ჰატა იაპემი ატილიესი“, „მუშტერეკი“, „მულტი არტ პროდაქშენი“. 

ევგარი დაიბადა თურქეთის, ქალაქ მანისაში 1980 წელს, მამამისის ოჯახი ალბანური წარმოშობისაა. სანამ ოსმალეთის იმპერია დაინგრეოდა, მამის მხრიდან ოჯახი თურქეთში გადავიდა საცხოვრებლად სალონიკიდან, რომელიც დღეს საბერძნეთის ნაწილია  , მისი ოჯახის სხვა ნაწილი კი მუსულმანური ოსმალეთის წარმოშობისაა. მისი ძმა იგით ევგარი, მუშაობს რეჟისორად .

## ბიოგრაფია
პოპულარობა მას მას შემდეგ მოიპოვა, რაც კომედიურ სერიალში „კაცი და ქალი“ მე-8 სეზონში ითამაშა. აღნიშნული სერიალი 2012 წელს რუსულად ითარგმნა. დემეტ ევგარის საუკეთესო ნამუშევრად ითვლება სერიალი „შენ ხარ ჩემი სამშობლო“, რომელიც გამოვიდა 2018 წელს.

ამჟამად თურქი მსახიობი დემეთ ევგარი აქტიურად მუშაობს სერიალზე „ავლუ“ (ეზო), სადაც ის თამაშობს არაერთ ცნობილ მსახიობთან ერთად . მან ითამაშა „Kara Fatma“ (სტუმარი ვარსკვლავი) როლი „Vatanım Sensin“-ში.  

მინი|დემეთ ევგარი

1990 წელს გამოვიდა სერიალი, სადაც მსახიობი თამაშობს საკუთარ თავს - ეს არის სერიალი „შოუ ბაიაზი“ . 

2010 წელს მან მიიღო ჯილდო საუკეთესო ქალი კომედიის შემსრულებელი (ფილმში „კაცი და ქალი“). 

2012 წელს მან მიიღო ანტალიის სატელევიზიო ჯილდო საუკეთესო ქალი კომედიის მოთამაშე (ფილმში „კაცი და ქალი“).

თურქულმა GQ-მ 2018 წლის ქალ მსახიობად - დემეთ ევგარი, სერიალ „Avlu“-ს (ეზო) ვარსკვლავი დაასახელა. ფილმში მოვლენები ხდება ციხეში, დემეთ ევგარი კი მთავარ როლს ასრულებს.

## რესურსები ინტერნეტში
* 
* ბიოგრაფია 
* 2018 წლის ნომინაციები

## სქოლიო
კატეგორია:დაბადებული 19 მაისი
კატეგორია:დაბადებული 1980
კატეგორია:XXI საუკუნის ქალი მსახიობები
კატეგორია:ცოცხალი ადამიანები
ქვედი (მრავალმნიშვნელოვანი)

საკუთარი სახელი **ქვედი** შეიძლება აღნიშნავდეს:

* ქვედი — სოფელი ონის მუნიციპალიტეტში
* ქვედი — ტბა ონის მუნიციპალიტეტში.
სენიხა

**სენიხა** () — მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის მარინა-ალტის კომარკის შემადგენლობაში.  ფართობი — 5 კმ². მოსახლეობა — 583 კაცი (2020 წ.).

## იხილეთ აგრეთვე
* ალიკანტეს მუნიციპალიტეტები

## რესურსები ინტერნეტში
* სენიხის მუნიციპალიტეტის ოფიციალური საიტი

## სქოლიო
კატეგორია:ალიკანტეს მუნიციპალიტეტები
სიცარიელეში შესასვლელი

**„სიცარიელეში შესასვლელი“** () — გასპარ ნოეს 2009 წლის ინგლისურენოვანი ექსპერიმენტული დრამა. 

ფილმში მოქმედება ნეონებით განათებულ ღამის ტოკიოს კლუბურ გარემოში ვითარდება. სიუჟეტი ამერიკელი ნარკოდილერის, ოსკარის, შესახებ მოგვითხრობს, რომელსაც პოლიცია კლავს, თუმცა მისი სული შემდგომში განვითარებულ მოვლენებისთვის თვალის დევნებას განაგრძობს.  ფილმი  პერსონაჟის პერსპექტივითაა გადაღებული. კამერა ხშირად ტოკიოს ქუჩებს ზემოდან დაჰყურებს. მაყურებელი  ხედავს ოსკარის თვალით დანახულ სამყაროს, როცა  იგი წარსულში მომხდარ მოვლენებს  იხსენებს. ნოე ფილმს „ფსიქოდელიურ მელოდრამას“ უწოდებს. 

ნოე ფილმის გადაღებაზე მრავალი წლის მანძილზე ოცნებობდა. რეჟისორისთვის პროექტზე მუშაობის დაწყება მხოლოდ მაშინ გახდა შესაცლებელი, რაც მისმა 2002 წლის ფილმმა „შეუქცევადი“ კომერციული წარმატება მოიპოვა.  

ფილმის ვიზუალური მხარე ექსპერიმენტული კინოთი და ფსიქოდელიური ნარკოგამოცდილებითაა შთაგონებული. გადაღებების ძირითადი ნაწილი ტოკიოში მიმდინარეობდა. ფილმის საუნდტრეკი ელექტრონულ პოპსა და ექსპერიმენტულ მუსიკას მოიცავს.

ფილმის პრემიერა კანის კინოფესტივალზე პირველადი მოკლე ვერსიის სახით შედგა, რის შემდეგაც პოსტ-წარმოებაზე მუშაობა გაგრძელდა და პრემიერიდან თითქმის ერთი წლის თავზე „სიცარიელეში შესასვლელი“ საფრანგეთში გამოვიდა. ფილმის შესახებ კრიტიკული გამოხმაურება ორად გაიყო: კრიტიკოსთა ნაწილმა მას მომაჯადოებელი და ინოვაციური, ხოლო ნაწილმა დამღლელი და მოსაწყენი უწოდა. ფილმმა კომერციული წარმატება ვერ მოიპოვა. 

## რესურსები ინტერნეტში
*  (დიდი ბრიტანეთი)
*  (აშშ)
* 
* 
* 
* 
* 

## სქოლიო
კატეგორია:2009 წლის ფილმები
კატეგორია:ინგლისურენოვანი ფილმები
კატეგორია:ფრანგული ფილმები
კატეგორია:გერმანული ფილმები
კატეგორია:იტალიური ფილმები
კატეგორია:გასპარ ნოეს ფილმები
კატეგორია:2000-იანი წლების ფსიქოლოგიური დრამატული ფილმები
კატეგორია:ფილმები აბორტის შესახებ
ალფაფარი

**ალფაფარი** () — მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის უერტა-სურის კომარკის შემადგენლობაში.  ფართობი — 10,1 კმ². მოსახლეობა — 21 395 კაცი (2020 წ.).

## იხილეთ აგრეთვე
* ვალენსიის მუნიციპალიტეტები

## რესურსები ინტერნეტში
* ალფაფარის მუნიციპალიტეტის ოფიციალური საიტი

## სქოლიო
კატეგორია:ვალენსიის მუნიციპალიტეტები
ანა ადამოვიჩი

**ანა ადამოვიჩი** (დ. 9 ნოემბერი, 1993, კიევი) — უკრაიენლი თეატრისა და კინოსა მსახიობი. დამთავრებული აქვს კიევის ეროვნული კულტურისა და ხელოვნების უნივერსიტეტი. მისი სამსახიობო კარიერა 2007 წელს დაიწყო, ამ დროს ანა 14 წლის იყო.

## რესურსები ინტერნეტში
* 

კატეგორია:დაბადებული 9 ნოემბერი
კატეგორია:დაბადებული 1993
კატეგორია:უკრაინელი მსახიობები
სუკაინა

**სუკაინა** (, ) — მუნიციპალიტეტი ესპანეთში, შედის ვალენსიის ავტონომიური გაერთიანების კასტელიონის პროვინციის ალტო-მიხარესის კომარკის შემადგენლობაში.  ფართობი — 51,6 კმ². მოსახლეობა — 162 კაცი (2020 წ.).

## იხილეთ აგრეთვე
* კასტელიონის მუნიციპალიტეტები

## რესურსები ინტერნეტში
* სუკაინის მუნიციპალიტეტის ოფიციალური საიტი

## სქოლიო
კატეგორია:კასტელიონის მუნიციპალიტეტები
მარკო მილოვანოვიჩი

**მარკო მილოვანოვიჩი** (დ. 12 აგვისტო, 1982) — ვეტერანი სერბი ფეხბურთელი. თამაშობდა მცველის პოზიციაზე. კარიერის დასრულების შემდეგ 2017 წელს წრთვნიდა „კოლუბარას“.

## რესურსები ინტერნეტში
* 
* 

კატეგორია:დაბადებული 12 აგვისტო
კატეგორია:დაბადებული 1982
კატეგორია:სერბი ფეხბურთელები
კატეგორია:ცოცხალი ადამიანები
კლაუდია ვილაურუტია

**კლაუდია ვილაურუტია** (დ. 17 მაისი, 1955) — კუბელი ფრენბურთელი. მონაწილეობა აქვს მიღებული ორ ოლიმპიურ თამაშებზე, 1972 და 1976 წლებში. ვილაურუტიამ ოლიმპიადაზე კუბის ნაკრების რიგებში 9 შეხვედრა ჩაატარა.

## სქოლიო
კატეგორია:ცოცხალი ადამიანები
მაურა ალფონსო

**მაურა ალფონსო** (დ. 13 სექტემბერი, 1955) — კუბელი ფრენბურთელი. მონაწილეობა აქვს მიღებული ერთ ოლიმპიურ თამაშებზე რომელიც 1980 წელს გაიმართა. ვილაურუტიამ ოლიმპიადაზე კუბის ნაკრების რიგებში 3 შეხვედრა ჩაატარა.

## სქოლიო
კატეგორია:ცოცხალი ადამიანები
მთის სვინტრი

**მთის სვინტრი**, *შაქართაფლა* () — მრავალწლოვანი ბალახოვანი მცენარე სატაცურისებრთა ოჯახისა. აქვს რგოლურად განლაგებული ფართოხაზური ფოთლები, ერთ რგოლში — 4–8, ქვემოდან — ლეგა, შიშველი, გრძელყუნწიანი. ასევე გრძელყუნწიანი ყვავილი, თითო, ორ-ორი ან სამ-სამი. თეთრი გვირგვინი. ყვავის და ნაყოფმსხმოიარობს მაის-ივნისში. გავრცელებულია მთელ კავკასიაში, ევროპასა და ახლო აღმოსავლეთში. გვხვდება მთელ საქართველოში. იზრდება მთის ზედა დ სუბალპურ სარტყლებში — ტყეებში, მდელოებზე, ტენიან ადგილებში, ბუჩქნარებსა და მაღალ ბალახეულობაში.

მოხევურად ეწოდება **ჩალისხილა**, მთისრაჭულად — **შაქართაფლა**.

## სქოლიო 
კატეგორია:სვინტრი
მკრთალი ცრუყაზახა

**მკრთალი ცრუყაზახა** () — მრავალწლოვანი ბალახოვანი მცენარე სატაცურისებრთა ოჯახისა. აქვს მცირე ზომის, უნაყოფო, თითქმის მჯდომარე ყვავილები; მოკლე, თავდაკიდებული, ყუნწიანი სანაყოფე ყვავილები. მილისებურ-ოვალური, თეთრი ან ოდნავ ცისფერი ყვავილსაფარი. მოკლე და ოვალური მტევანი. ვიწრო, ხაზურ-ძაფისებრი, სიგრძით ღეროსოდენა ან ოდნავ გრძელი და ღარიანი ფოთლები. ყვავის და ნაყოფმსხმოიარობს მაის-ივნისში. გავრცელებულია კავკასიასა და მცირე აზიაში. საქართველოში სპორადულად გვხვდება თითქმის ყველგან. იზრდება მთის შუა, სუბალპურ და ალპური სარტყლებში — მდელოებზე, ხალებზე, კლდის ნაპრალებში, კირქვიან გაშიშვლებებსა და ნაზვავებზე. ზოგიერთი წყაროს მიხედვით შედის ყაზახას (*Muscari*) გვარში.

## სქოლიო 
კატეგორია:სატაცურისებრნი
დანიელ სკრეტებერგი

**დანიელ სკრეტებერგი** (დ. 24 ნოემბერი, 2001) — ნორვეგიელი ფეხბურთელი. თამაშობს მეკარის პოზიციაზე. კარიერა დაიწყო 2019 წელს. ამჟამად „სტრიომსგოდსეტიდან“ ფეხბურთელია.

## რესურსები ინტერნეტში
* Soccerway

კატეგორია:დაბადებული 24 ნოემბერი
კატეგორია:დაბადებული 2001
კატეგორია:ნორვეგიელი ფეხბურთელები
კატეგორია:ცოცხალი ადამიანები
Le Muséon

**Le Muséon:** ''Revue d'Études Orientales* () — რეცენზირებული აკადემიური ჟურნალი ენათმეცნიერებასა და აღმოსავლეთმცოდნეობაზე. დაარსდა 1881 წელს შარლ დე ჰარლეზის მიერ, სუბსიდირებულია ბელგიის მთავრობისა და ლუვენის კათოლიკური უნივერსიტეტის მიერ. გამოიცემა Peeters Publishers-ის მიერ წელიწადში ორჯერ. სტატიები ხელმისაწვდომია ინგლისურ, ფრანგულ, გერმანულ ან იტალიურ ენებზე. მთავარი რედაქტორია ბერნარ კული.    

## რესურსები ინტერნეტში 
* 
* *Le Muséon''-ის XXXIII ტომის (1915–1916) დაარქივებული ასლი

კატეგორია:აღმოსავლეთმცოდნეობა
კატეგორია:საენათმეცნიერო ჟურნალები
კატეგორია:ბელგიაში დაარსებულები
ალმოინესი

**ალმოინესი** () — მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის საფორის კომარკის შემადგენლობაში.  ფართობი — 2,1 კმ². მოსახლეობა — 2477 კაცი (2020 წ.).

## იხილეთ აგრეთვე
* ვალენსიის მუნიციპალიტეტები

## რესურსები ინტერნეტში
* ალმოინესის მუნიციპალიტეტის ოფიციალური საიტი

## სქოლიო
კატეგორია:ვალენსიის მუნიციპალიტეტები
რობერტ თომსონი

**რობერტ უილიამ თომსონი** (24 მარტი, 1934 — 20 ნოემბერი, 2018)  — გალუსტ გულბენკიანის არმენისტიკის კვლევების პროფესორი ოქსფორდის უნივერსიტეტში.

## ბიოგრაფია 
თომსონი 1969 წელს ჰარვარდის უნივერსიტეტში მეცნიერების და ხელოვნების ფაკულტეტზე არმენისტიკის პროფესორობის თანამდებობის ჩამოყალიბებისთანავე აირჩიეს კათედრაზე, რომელსაც სახელი სომეხი წმინდანის და მეცნიერის მესროპ მაშტოცის პატივსაცემად ეწოდა. თომსონი ამ პოზიციაზე 1992 წლამდე იმყოფებოდა, როდესაც ოქსფორდის უნივერსიტეტში დასთანხმდა გულბენკიანის არმენისტიკის კათედრას. 1984 წლიდან 1989 წლამდე ის იყო Dumbarton Oaks Research Library and Collection-ის დირექტორი. თომსონმა ინგლისურ ენაზე თარგმნა რამდნეიმე ძველი სომხური, სირიული და ბერძნული ტექსტები, ასევე ორი სახელმძღვანელო მიუძღვნა სომხურ ენას. გარდაიცვალა 2018 წელს.
## წიგნები 
### კვლევები 
* *Studies in Armenian Literature and Christianity* (Variorum, 1994)
* *Rewriting Caucasian History: The Mediaeval Armenian Adaptation of the Georgian Chronicles. The Original Georgian Texts and The Armenian Adaptation* (Oxford, Clarendon Press, 1996)

### ენის სახელმძღვანელოები 
* *An Introduction to Classical Armenian* (Caravan Books, 1975)
* *A Textbook of Modern Western Armenian* (კევორკ ბ. ბარდაკიანთან ერთად) (Caravan Books, 1977)

### თარგმნები 
* The Historical Compilation of Vardan Arewelc'i, in: Dumbarton Oaks Papers 43 (1989), გვ. 125-226.
* The Armenian Adaptation of the Ecclesiastical History of Socrates Scholasticus [Hebrew University Armenian Texts and Studies, 3]. Translation of the Armenian with comparative study of the original and revised versions. Peeters Publishers, Leuven, 2001, გვ. xxii, 254.
* The Teaching of Saint Gregory (from Agathangelos's *History of Armenia*). New and revised edition of the 1970 Harvard University Press edition, New Rochelle, New York, 2001, გვ. viii, 267.
* Hamam, Commentary on the Book of Proverbs [Hebrew University Armenian Texts and Studies, 5]. Armenian text and English translation, with Introduction and extensive commentary, Peeters, Leuven 2005, გვ. vi, 307.
* Moses Khorenatsi, History of the Armenians. New and revised edition of the 1978 Harvard University Press edition, Caravan Books, Ann Arbor, 2006, გვ. xxi, 420.
* Nerses of Lambron, Commentary on the Book of Revelation [Hebrew University Armenian texts and Studies, 9]. English translation, with Introduction and commentary. Peeters Publishers, Leuven, 2007, გვ. xi, 225.

## სქოლიო 
კატეგორია:ბრიტანელი არმენოლოგები
კატეგორია:დაბადებული 1934
კატეგორია:გარდაცვლილი 2018
მორგან ფილიპს პრაისი

**მორგან ფილიპს პრაისი** (დ. 29 იანვარი, 1885 — გ. 23 სექტემბერი, 1973) — ბრიტანელი პოლიტიკოსი და ლეიბორისტული პარტიის წევრი, პარლამენტის წევრი.      

## ჟურნალიზმი 
მორგან ფილიპს პრაისის პოლიტიკური ცხოვრება დაიწყო ლეობორისტული პარტიით, სადაც ის გლოსტერის დეპუტატობის კანდიდატურაზე წარადგინეს (1911-1914), მაგრამ, პირველი მსოფლიო ომის პერიოდში ანტი-საომრული პოზიცია დაიკავა და დაარსებისთანავე შეუერთდა დემოკრატიული კონტროლის კავშირს. 1912 წელს გამოაქვეყნა ციმბირში მოგზაურობის შესახებ, სადაც ყურადღება დაუთმო რეგიონის სოციალურ და ეკონომიკურ მდგომარეობას, ის აქ 1909 წლიდან 1910 წლამდე იმყოფებოდა. 1914 წელს გამოაქვეყნა „The Diplomatic History of the War“.     

მუშაობა დაიწყო *Manchester Guardian-*ისთვის და იყო აღმოსავლეთის ფრონტის ომის კორესპონდენტი. ის ფლობდა რუსულს და თავისუფლად შეეძლო რუსეთის რევოლუციაზე მოხსენებების გაკეთება. 1921 წელს დაბრუნდა ბრიტანეთში და გამოაქვეყნა „My Reminiscences of the Russian Revolution“, სადაც სიმპათიებს არ მალავდა ვლადიმირ ლენინისა და ბოლშევიკების მიმართ.     

1919 წლიდან 1921 წლამდე Daily Herald-ისთვის კორესპონდენტად მუშაობდა გერმანიაში.     

## პარლამენტი 
პირველი მსოფლიო ომის შემდეგ პრაისი შეუერთდა ლეიბორისტულ პარტიას და გახდა კანდიდატი გლოსტერის დეპუტატობისთვის. 1922, 1923 და 1924 წლებში წარუმატებლად იბრძოდა ადგილობრივ არჩევნებზე. 1929 წლის საყოველთაო არჩევნებზე უაიტჰევენის საარჩევო ოლქში აირჩიეს.

1969 წელს პრაისმა გამოაქვეყნა თავისი მოგონებები, *My Three Revolutions*. იგი გარდაიცვალა 1973 წლის 23 სექტემბერს, 88 წლის ასაკში.

## სქოლიო 
## გარე ბმულები 
* Morgan Philips Price Archive at marxists.org
* Biography on Spartacus Educational
* "Archival material relating to M. Philips Price". UK National Archives.
* Hansard 1803–2005: contributions in Parliament by Morgan Price

კატეგორია:დაბადებული 1885
კატეგორია:გარდაცვლილი 1973
Sci-Hub

**Sci-Hub** — ჩრდილოვანი ბიბლიოთეკის ვებსაიტი, რომელიც თავისუფალ წვდომას სთავაზობს მილიონობით კვლევით ნაშრომებზე და წიგნებზე, საავტორო უფლების გათვალისწინების გარეშე, Sci-Hub 2011 წელს დააარსა ალექსანდრა ელბაქიანმა ყაზახეთში სამეცნიერო ნაშრომებზე წვდომაზე დაწესებული მაღალი ფასების საპასუხოდ. საიტი ფართოდ გამოიყენება მსოფლიოს გარშემო. მთავარ გვერდზე სტატიათა რაოდენობის განახლება ხშირად ხდება და მათი რაოდენობა 2021 წლის თებერვლის თვისთვის 85 მილიონს აჭარბებდა.            

Sci-Hub და ელბაქიანს საავტორო უფლებების დარღვევისთვის ორჯერ უჩივლეს აშშ-ში 2015 და 2017 წლებში და მან ორივე საქმე წააგო, რამაც განაპირობა რამდენიმე ინტერნეტ დომენის დაკარგვა. მას შემდეგ საიტი სხვადასხვა დომენებით სარგებლობს.        

Sci-Hub მოიწონა რამდნეიმე სამეცნიერო, აკადემიურმა და საგამომცემლო საზოგადოებებმა სამეცნიერო საზოგადოების მიერ გამომუშავებულ ცოდნაზე წვდომის თავისუფლად უზრუნველყოფისთვის, რაც ხშირად დაფინანსების ხარჯზე ხდებოდა. სხვებმა კი გააკრიტიკეს საავტორო უფლებების დარღვევისთვის, გამომცემლებისთვის ეკონომიკური დანაკარგის საფრთხის შექმნისთვის, უნივერსიტეტების ქსელის უსაფრთხოების შელახვისთვის (თუმცა საშიშროება შესაძლოა გაზვაიდებული იყოს გამომცემლების მიერ), და ასევე იმისთვის, რომ ისინი საფრთხის წინაშე აყენებენ უნივერსიტეტების თანამშრომლების მიერ ნაშრომებზე ლეგიტიმურად წვდომას.      

## რესურსები ინტერნეტში
* 

## სქოლიო 
## კომენტარები 
კატეგორია:აკადემიური გამოცემები
ბახტიარ ვაჰაბზადეს სახლ-მუზეუმი

**ბახტიარ ვაჰაბზადეს სახლ-მუზეუმი** () — მემორიალური მუზეუმი, რომელიც ეძღვნება აზერბაიჯანელ პოეტს, დრამატურგს, ლიტერატურულ კრიტიკოსს, საზოგადო მოღვაწეს ბახტიარ ვაჰაბზადეს. მუზეუმის შენობა მდებარეობს ქალაქ შაქიში, სადაც ცხოვრობდა ვაჰაბზადე. მუზეუმი, თავის მხრივ, წარმოადგენს კულტურულ სამეცნიერო-კვლევით დაწესებულებას, რომელიც ატარებს აზერბაიჯანელი პოეტის ბახტიარ ვაჰაბზადეს მემკვიდრეობის სიღრმისეულ კვლევას, ასევე მუზუმი დაკავებულია შესაბამისი მასალების შეკრებითა და დაცვით. 

## ისტორია 
ბახტიარ ვაჰაბზადეს სახლ-მუზეუმი შეიქმნა აზერბაიჯანის პრეზიდენტის ილჰამ ალიევის 2015 წლის 27 ოქტომბრის განკარგულებით, რომელიც პოეტის დაბადების 90 წლისთავთან იქნა დაკავშირებული. 2017-2018 წლებში სარესტავრაციო, სარეკონსტრუქციო და სამხატვრო სამუშაოების ჩატარების შემდეგ, 2018 წლის 31 აგვისტოში შედგა მუზეუმის გახსნის ოფიციალური ცერემონიალი. 

## ექსპოზიცია 
ექსპოზიცია განლაგებულია 70 მ² ტერიტორიაზე მდებარე სამ ოთახში. მუზეუმში წარმოდგენილია მრავალი დოკუმენტი, წიგნი, ხელნაწერი, ფოტო და საარქივო მასალა, პირადი ნივთები, რომლებიც მიწოდებულ იქნა ბახტიარ ვაჰაბზადეს ოჯახის მიერ. სულ 735 ექსპონატია.

## იხილეთ აგრეთვე 
* ბახტიარ ვაჰაბზადე

## სქოლიო
კატეგორია:აზერბაიჯანის ბიოგრაფიული მუზეუმები
კატეგორია:მუზეუმები ანბანის მიხედვით
ხადიჯა გაიბოვა

**ხადიჯა ოსმან ბეი ყიზი გაიბოვა** (, ქალიშვილობაში — ხადიჯა მიუფთიზადე, ; დ. 24 მაისი [ძვ. სტ. 12 მაისი], 1893, ტფილისი — გ. 27 ოქტომბერი, 1938, ბაქო) — აზერბაიჯანელი პიანისტი. 

## ბიოგრაფია 
ხადიჯა მიუფთიზადე დაიბადა ტფილისში, ოჯახში, სადაც მამა აზერბაიჯანელი ოსმან-ბექ მუფტიზადე, ადგილობრივი სუნიტური სასულიერო ცენტრის თავმჯდომარე იყო, ხოლო დედა — თათრეთში წარმოშობილი ტერეგულოვების გვარის ჩამომავალი, რომელიც XIX საუკუნის პირველ ნახევარში ტფილისში დამკვიდრდა საცხოვრებლად. გაიბოვამ საშუალო განათლება მიიღო წმ. ნინოს ქალთა გიმნაზიაში და პარალელურად ფორტეპიანოზე დაკვრის გაკვეთილებსაც იღებდა. 1911 წელს, გიმნაზიის დამთავრების შემდეგ, 18 წლის ხადიჯა ინჟინერ ნადირ გაიბოვზე გათხოვდა, რომელიც კავკასიის მუფტიის, ჰუსეინ-ეფენდი გაიბოვის შვილი და აზერბაიჯანში პირველი მოწყალების დის, ნიგიარ შიხლინსკაიას ძმა იყო. სიცოცხლის ბოლო წლებში გაიბოვა ასწავლიდა ადგილობრივ ქალთა რუსულ-ისლამურ სკოლაში.

ჯერ კიდევ ოქტომბრის რევოლუციამდე ხადიჯა გაიბოვამ სახელი გაითქვა, როგორც ერთ-ერთმა პირველმა მუღამების შემსრულებელმა (მუსიკის აზერბაიჯანული სახალხო ჟანრი) ფორტეპიანოზე. 1919 წელს გაიბოვების ოჯახი საცხოვრებლად ბაქოში გადავიდა, სადაც ერთი წლის შემდეგ გაიობოვამ თავისი წვლილი შეიტანა აზერბაიჯანის სახელმწიფო კონსერვატორიის დაარსებაში. საბჭოთა ხელისუფლების დამყარების შემდეგ აზერბაიჯანის სსრ განათლების სახალხო კომიტეტში ის ხელმძღვანელობდა აღმოსავლური მუსიკის განყოფილებას. ამ წლებში გაიბოვას მიჰყავდა მუსიკისა და სამსახიობო ოსტატობის გაკვეთილები ქალთა საგანმანათლებლო კურსებზე. 1927—1931 წლებში ის სწავლობდა აზერბაიჯანის სახელმწიფო კონსერვატორიის საკომპოზიტორო კურსებზე. 1933 წელს გაიბოვა დააპატიმრეს და ციხეში ჩასვეს კონტრრევოლუციური საქმიანობის ბრალდებით. სამი თვის შემდეგ ის გაათავისუფლეს და ბრალდებაც მოუხსნეს. 1934 წელს იგი შევიდა აზერბაიჯანის სახელმწიფო კონსერვატორიის კონტინგენტიდან აზერბაიჯანის მუსიკალური მემკვიდრეობის შესწავლისათვის შექმნილი მკვლევართა ჯგუფის შემადგენლობაში.

1938 წლის 17 მარტს, მისი მეორე ქმრის, რაშიდ გაიბოვის დაპატიმრებიდან მცირე დროის შემდეგ, ხადიჯა გაიბოვა კვლავ დააპატიმრეს და ბრალად მუსავატისტებთან კავშირი წაუყენეს. შემდგომი ხუთი კვირის განმავლობაში ის ცხრაჯერ იყო გამოძახებული დაკითხვაზე, სანამ, ბოლოს და ბოლოს, დამნაშავედ ცნეს ჯაშუშობაში. თვითონ გაიბოვამ ბრალი არ აღიარა. მისი ყოფილი მეზობელი საპატიმრო კამერაში ზივერ ეფენდიევა (რეპრესირებული აზერბაიჯანელი პარტიული მოღვაწის სულთან-მეჯიდა ეფენდიევის ცოლი) მოგვიანებით იგონებდა, რომ გაიბოვა ყველაზე უარეს შემთხვევაში ციმბირში გადასახლებას ელოდა და გადასახლებაში თავისი შემოქმედებითი მოღვაწეობის გაგრძელების გეგმებს აწყობდა. თუმცა, 1938 წლის 19 ოქტომბერს, თხუთმეტწუთიანი სასამართლო სხდომის შემდეგ, გაიბოვას სასჯელის უმაღლესი ზომა — დახვრეტა მიესაჯა. სასჯელი ერთი კვირის შემდეგ ბაქოში სისრულეში იქნა მოყვანილი. 

1956 წელს, ხადიჯი გაიბოვას ქალიშვილის, ალანგუ ხულთანოვას თხოვნით, სისხლის სამართლის საქმე გადაიხედა და გაიბოვა რეაბილიტირებულ იქნა (სიკვდილის შემდეგ.

## სქოლიო
კატეგორია:დაბადებული 24 მაისი
კატეგორია:დაბადებული 1893
კატეგორია:თბილისში დაბადებულები
კატეგორია:გარდაცვლილი 27 ოქტომბერი
კატეგორია:გარდაცვლილი 1938
კატეგორია:აზერბაიჯანელი კლასიკური პიანისტები
კატეგორია:ბაქოში გარდაცვლილები